MTC เด้งเกือบ 6% สูงสุดตั้งแต่เข้าตลาดฯ ฟากโบรกฯชี้กำไรปี 61 โตแกร่ง
MTC เด้งเกือบ 6% สูงสุดตั้งแต่เข้าตลาดฯ ฟากโบรกฯชี้กำไรปี 61 โตแกร่ง โดยปิดตลาดวันนี้ ราคาอยู่ที่ 52.75 บาท บวก 2.75 บาท หรือ 5.50% สูงสุดที่ 53 บาท ต่ำสุดที่ 50 บาท ด้วยมูลค่าซื้อขาย 734.13 ล้านบาท
12 ต.ค. 2561

ผู้สื่อข่าวรายงานว่า หุ้นบริษัท เมืองไทยแคปปิตอล จำกัด (มหาชน) หรือ MTC ปิดตลาดวันนี้ ราคาอยู่ที่ 52.75 บาท บวก 2.75 บาท หรือ 5.50% สูงสุดที่ 53 บาท ต่ำสุดที่ 50 บาท ด้วยมูลค่าซื้อขาย 734.13 ล้านบาท

ทั้งนี้ ราคาหุ้นปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (ตลท.) เมื่อวันที่ 26 พ.ย. 2557
ด้าน บล.ซีจีเอส-ซีไอเอ็มบี ระบุในบทวิเคราะห์ (11 ต.ค.) แนะนำ “ถือ” MTC ราคาเป้าหมาย 53 บาท/หุ้น โดยมองว่าการเติบโตของกำไรในปี 61 จะยังแข็งแกร่งและความเสี่ยงด้านกฎระเบียบที่ลดลงได้สะท้อนในราคาหุ้นแล้ว ซึ่งประมาณการกำไรของตลาดอยู่ในช่วงกรอบบนของประมาณการบริษัท
ขณะที่ มองว่าการขยายสาขาของ MTC ที่ทันเวลาจะช่วยช่วงชิงส่วนแบ่งทางการตลาด เนื่องจากผู้ปล่อยกู้ในประเทศยังได้รับผลกระทบจากความเสี่ยงด้านกฎระเบียบและการแข่งขันด้านราคา
ทั้งนี้ คงคำแนะนำ “ถือ” ที่ราคาเป้าหมายสูงขึ้นมาอยู่ที่ 53 บาท จากการเลื่อนปีฐานเป็นปี 19 (ยังอิง P/BV 6.8 เท่า) และปรับประมาณการกำไรเพิ่ม 7-12% ในปี 18-20